ECL ลุ้นรีบาวด์หลังปรับฐาน ชี้ผลงานปี 61 โตเด่นแนะซื้อเป้า 4.10 บ.
ECL ลุ้นรีบาวด์หลังปรับฐาน ชี้ผลงานปี 61 โตเด่นแนะซื้อเป้า 4.10 บ.
8 ก.พ. 2561

บล.เคจีไอ ระบุในบทวิเคราะห์วันนี้(8ก.พ.) ว่า บริษัท ตะวันออกพาณิชย์ลีสซิ่ง จำกัด (มหาชน) หรือ ECL (เป้าพื้นฐาน 4.1 บาท) 1) ราคาหุ้นเริ่มสร้างฐานได้ มีโอกาสรีบาวด์ แนะนำ “ซื้อเก็งกำไร” ประเมินแนวรับ 3.58 บาท แนวต้านเทรนไลน์ที่ 3.7 บาท หากผ่านได้ประเมินทดสอบแนวต้านถัดไปที่ 3.9 บาท (Stop loss 3.4 บาท)
2) ประเมินแนวโน้มกำไรไตรมาส 4/60 ยังเติบโตเด่น เทียบช่วงเดียวกันของปีก่อน แต่อาจลดลง เทียบไตรมาสก่อนหน้า เนื่องจากคาดมีรายจ่ายโบนัสพนักงานในไตรมาส 4/60 เบื้องต้นคาดกำไรไตรมาส 4/60 ในกรอบ 30 – 35 ล้านบาท
3) แนวโน้มกำไรปี 2561 คาดโตเด่น +46% เทียบช่วงเดียวกันของปีก่อนเป็น 200 ล้านบาท จากสินเชื่อรถมือสองที่โตเด่นในปีที่ผ่านมา และยังมีแนวโน้มโตต่อเนื่องในปีนี้จากเศรษฐกิจที่เติบโต + รับอานิสงส์โครงการ EEC (มีฐานธุรกิจใน กทม และ ภาคตะวันออก) 4) PE ปี 2561 = 19.5 เท่า ไม่แพงเทียบอัตราการเติบโตของกำไร และกลุ่มฯที่ PE เฉลี่ย +30 เท่า คาด ECL เตรียมออกหุ้นกู้เพื่อล๊อกต้นทุนดอกเบี้ยภายใน 1H61 ก่อนที่ดอกเบี้ยนโยบายของไทยจะปรับขึ้นใน 2H61